Neuvoston 28 päivänä kesäkuuta 2001 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 29/2001 Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY muuttamisesta kahdennenkymmenennen kerran (lyhytketjuiset klooratut parafiinit)



Virallinen lehti nro C 301 , 26/10/2001 s. 0039 - 0042



Neuvoston 28 päivänä kesäkuuta 2001 vahvistama yhteinen kanta (EY) N:o 29/2001 Euroopan parlamentin ja neuvoston direktiivin 2001/.../EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 76/769/ETY muuttamisesta kahdennenkymmenennen kerran (lyhytketjuiset klooratut parafiinit) (2001/C 301/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3) sekä katsovat seuraavaa: (1) Säännökset, joita tietyt jäsenvaltiot ovat hyväksyneet tai joita ne suunnittelevat Parcom (maalta peräisin olevan meren pilaantumisen ehkäisemistä koskevan yleissopimuksen) -päätöksen 95/1 vuoksi lyhytketjuisten kloorattujen parafiinien käytön rajoittamiseksi, vaikuttavat suoraan sisämarkkinoiden toteutumiseen ja toimintaan. Tämän vuoksi on tarpeen lähentää jäsenvaltioiden tämän alan lainsäädäntöä ja siten muuttaa tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY liite I(4). (2) Lyhytketjuiset klooratut parafiinit luokitellaan ympäristölle vaarallisiksi, koska ne ovat sangen myrkyllisiä vesieliöille ja saattavat vaikuttaa pitkällä aikavälillä haitallisesti vesiympäristöön. (3) Komissio on olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(5) mukaisesti antanut suosituksen erityistoimenpiteistä, joilla rajoitetaan lyhytketjuisten kloorattujen parafiinien käyttöä erityisesti nestemäisissä metallintyöstöaineissa ja nahkatuotteiden viimeistykseen tarkoitetuissa tuotteissa vesiympäristön suojelemiseksi. (4) Lyhytketjuisten kloorattujen parafiinien kaikkia muita käyttötapoja tarkastellaan uudelleen uuden tieteellisen tiedon pohjalta ottaen erityisesti huomioon lyhytketjuisia kloorattuja parafiineja sisältävien tuotteiden päästöt. (5) Myrkyllisyyttä, ekomyrkyllisyyttä ja ympäristöä käsittelevä tiedekomitea antoi 27 päivänä marraskuuta 1998 lausuntonsa suosituksessa mainituista lyhytketjuisten kloorattujen parafiinien käytön riskeistä. (6) Tällä direktiivillä ei rajoiteta työntekijöiden terveyden ja turvallisuuden suojelemisesta työpaikalla annetun yhteisön lainsäädännön, erityisesti toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY(6) ja työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä 7 päivänä huhtikuuta 1998 annetun neuvoston direktiivin 98/24/EY (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi)(7) soveltamista, OVAT ANTANEET TÄMÄN DIREKTIIVIN: 1 artikla Lisätään direktiivin 76/769/ETY liitteeseen I kohta seuraavasti: ">TAULUKON PAIKKA>" 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään ...(8). Niiden on ilmoitettava tästä komissiolle viipymättä. Niiden on alettava soveltaa näitä säännöksiä viimeistään ...(9). 2. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä ... Euroopan parlamentin puolesta Puhemies Neuvoston puolesta Puheenjohtaja (1) EYVL C 337 E, 28.11.2000, s. 138. (2) EYVL L 116, 20.4.2001, s. 27. (3) Euroopan parlamentin lausunto, annettu 1. helmikuuta 2001 (EYVL C 267, 21.9.2001, s. 41), neuvoston yhteinen kanta, vahvistettu 28. kesäkuuta 2001, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 262, 27.9.1976, s. 201, direktiivi sellaisena kun se on viimeksi muutettuna komission direktiivillä 99/77/EY (EYVL L 207, 6.8.1999, s. 18). (5) EYVL L 84, 5.4.1993, s. 1. (6) EYVL L 183, 29.6.1989, s. 1. (7) EYVL L 131, 5.5.1998, s. 11. (8) 12 kuukautta tämän direktiivin voimaantulosta. (9) 18 kuukautta tämän direktiivin voimaantulosta. NEUVOSTON PERUSTELUT I JOHDANTO 1. Komissio esitti 21. kesäkuuta 2000 neuvostolle perustamissopimuksen 95 ja 251 artiklaan perustuvan direktiiviehdotuksen tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennen kerran (lyhytketjuiset klooratut parafiinit). 2. Talous- ja sosiaalikomitea antoi lausuntonsa 29. marraskuuta 2000. 3. Euroopan parlamentti antoi lausuntonsa ensimmäisessä käsittelyssä 1. helmikuuta 2001. Sen jälkeen komissio esitti neuvostolle muutetun ehdotuksen 21. toukokuuta 2001 päivätyllä kirjeellä. 4. Neuvosto vahvisti yhteisen kannan 28. kesäkuuta 2001 perustamissopimuksen 251 artiklan mukaisesti. II TAVOITTEET 5. Direktiivin tarkoituksena on yhdenmukaistaa lyhytketjuisten kloorattujen parafiinien käyttöä koskevat kansalliset lait, jotka poikkeavat toisistaan, sekä rajoittaa niiden käyttöä kahdella soveltamisalalla eli metallin työstössä ja nahan viimeistelyssä. Tähän rajoitukseen on päädytty näiden aineiden riskinarvioinnin tulosten perusteella. Tutkimuksessa todettiin, että nämä aineet voivat aiheuttaa riskejä ympäristölle. Näiden aineiden muunlaisen käytön osalta, kuten esimerkiksi maalien, pinnoitteiden ja tiivisteiden pehmennysaineena sekä kumien, muovien ja tekstiilien palonsuoja-aineena, direktiivissä säädetään, että riskien vähentämistoimenpiteitä on tarkasteltava uudelleen ennen 1 päivää tammikuuta 2003 uuden tutkimustiedon ja teknisen kehityksen pohjalta. III YHTEISEN KANNAN ANALYYSI 6. Yhteinen kanta vastaa hyvin pitkälti komission muutettua ehdotusta. Komissio on hyväksynyt parlamentin esittämistä neljästä tarkistuksesta vain yhden ja periaatteessa osan toisesta tarkistuksesta. Muutoksitta tai pienin muutoksin hyväksytyt tarkistukset 7. Neuvosto hyväksyi parlamentin tarkistuksen 4 (liite I, 2 kohta (direktiivi 76/769/ETY)), jonka tarkoituksena on täsmentää direktiivissä, että lyhytketjuisten kloorattujen parafiinien muita käyttötapoja tarkastellaan uudelleen myöhemmin ja että parlamentille tiedotetaan tämän tarkastelun tuloksista. 8. Neuvosto hyväksyi myös tarkistuksen 3 ensimmäisen osan (liite I, 1 kohta (direktiivi 76/769/ETY)), jonka tarkoituksena on kattaa aineen tai valmisteen ainesosan muodossa olevat lyhytketjuiset klooratut parafiinit täsmentäen, että tässä tarkoitetaan muissa aineissa tai valmisteissa käytettäviä aineita tai ainesosia. Lisäksi neuvosto lisäsi säännöksen, jonka mukaan lyhytketjuisten kloorattujen parafiinien markkinoillesaattamiskieltoa sovelletaan mainittuihin kahteen käyttötarkoitukseen vain silloin, kun pitoisuus on yli 1 %. Tarkistukset, joita ei hyväksytty 9. Neuvosto ei hyväksynyt parlamentin tarkistuksen 3 toista osaa (liite I, 1 kohta (direktiivi 76/769/ETY)) eikä tarkistusta 1 (johdanto-osan toinen kappale, nykyinen ensimmäinen kappale), joiden tarkoituksena oli laajentaa lyhytketjuisten kloorattujen parafiinien käyttökielto koskemaan niiden käyttöä maalien, pinnoitteiden ja tiivisteiden pehmennysaineena sekä kumien, muovien ja tekstiilien palonsuoja-aineena. 10. Neuvosto ei myöskään hyväksynyt parlamentin tarkistusta 2 (johdanto-osan viides kappale, nykyinen neljäs kappale), jossa komissio velvoitetaan antamaan ehdotuksia muiden samankaltaisten aineiden käytön rajoittamiseksi.